អាមេរិក​និង​អាស៊ាន​ជួប​ប្រជុំ​នៅ​ចុង​ខែមីនា​ ដើម្បី​ពង្រឹង​សហប្រតិបត្តិការ
មេដឹកនាំ​សហរដ្ឋ​អាមេរិក​និង​អាស៊ាន​នឹង​ជួប​ប្រជុំ​គ្នា​នៅ​ថ្ងៃទី​២៨​ដល់​២៩​ខែ​មីនា​នៅ​រដ្ឋធានី​វ៉ាស៊ីនតោន​ដើម្បី​ពង្រឹង​ចំណង​ទាក់ទង​ខណៈ​រដ្ឋបាល​លោក​ប្រធានាធិបតី​ចូ បៃដិន​បាន​យកចិត្ត​ទុក​ដាក់​កាន់តែខ្លាំង​ពី​សារៈសំខាន់​នៃ​តំបន់​អាស៊ាន។
វ៉ាស៊ីនតោន — ប្រធានាធិបតីសហរដ្ឋអាមេរិកលោក ចូ បៃដិន (Joe Biden) នឹងជួបប្រជុំជាមួយនឹងមេដឹកនាំអាស៊ាន នៅរដ្ឋធានីវ៉ាស៊ីនតោននៅថ្ងៃទី ២៨ និង ២៩ ខែមីនាខាងមុខនេះ ក្នុងកិច្ចប្រជុំកំពូលពិសេសជាប្រវត្តិសាស្ត្រដើម្បីពង្រឹងទំនាក់ទំនងជាមួយនឹងអាស៊ាន ខណៈពេលមានការប្រជែងឥទ្ធិពលគ្នាយ៉ាងខ្លាំងរវាងអាមេរិកនិងចិន នៅក្នុងតំបន់។ អ្នកស្រី Jen Psaki អ្នកនាំពាក្យសេតវិមាន បានថ្លែងក្នុងសេចក្តីថ្លែងការណ៍ ប្រាប់អ្នកសារព័ត៌មាននៅថ្ងៃចន្ទនេះថា៖ សេតវិមានយល់ថា កិច្ចប្រជុំកំពូលនេះនឹងពង្រឹងការចូលរួមរបស់លោកប្រធានាធិបតី Biden ក្នុងខែតុលាឆ្នាំ ២០២១ របស់អាស៊ាន-អាមេរិក ដែលនៅពេលនោះលោកប្រធានាធិបតីបានប្រកាសនូវទឹកប្រាក់ចំនួន ១០២ លានដុល្លារ សម្រាប់គំនិតផ្តួចផ្តើមថ្មីដើម្បីពង្រីកការចូលរួមរបស់សហរដ្ឋអាមេរិកជាមួយអាស៊ាន លើការស្តារឡើងវិញនូវផលប៉ះពាល់ដោយជំងឺកូវីដ១៩ និងសន្តិសុខសុខាភិបាល ការប្រយុទ្ធប្រឆាំងនឹងវិបត្តិអាកាសធាតុ ការជំរុញកំណើនសេដ្ឋកិច្ច ការលើកកម្ពស់សមភាពយេនឌ័រនិងការពង្រឹងសិទ្ធិអំណាចរបស់ស្ត្រី និងការធ្វើឱ្យទំនាក់ទំនងរវាងប្រជាជននិងប្រជាជនកាន់តែស៊ីជម្រៅ។ អ្នកស្រី Jen Psaki បានបន្ថែមថា៖ តំបន់អាស៊ីអាគ្នេយ៍ត្រូវបានគេមើលឃើញកាន់តែខ្លាំងឡើងថាជាព្រំដែនយុទ្ធសាស្ត្រសម្រាប់ទាំងហេតុផលនយោបាយនិងសេដ្ឋកិច្ចនៃមហាអំណាចចិននិងសហរដ្ឋអាមេរិក។ ក្នុងរយៈពេលមួយឆ្នាំក្រោមរដ្ឋបាលលោក Biden មានមន្ត្រីជាន់ខ្ពស់ជាច្រើនបានទៅធ្វើទស្សនកិច្ចក្នុងតំបន់ក្នុងនោះ ដូចជាអនុប្រធានាធិបតីអ្នកស្រី Kamala Harris លោក Lloyd Austin រដ្ឋមន្ត្រីការពារជាតិ និងរដ្ឋមន្ត្រីការបរទេសលោក Anthony Blinken ជាដើម។ គណបក្សសង្គ្រោះជាតិទទូចឲ្យសហរដ្ឋអាមេរិកផ្តោតលើបញ្ហាសិទ្ធិមនុស្សនិងដំណោះស្រាយនយោបាយលើវិបត្តិដែលកើតមាននៅក្នុងប្រទេសមួយចំនួនក្នុងអាស៊ានផងដែរ ដែលមានដូចជាវិបត្តិនយោបាយនៅកម្ពុជានិងមីយ៉ាន់ម៉ា។ អ្នកស្រី មូរ សុខហួរ អនុប្រធានគណបក្សសង្គ្រោះជាតិ បានបន្ថែមប្រាប់វីអូអេថា៖ សហរដ្ឋអាមេរិកគាំទ្រសេចក្តីសម្រេចខែតុលា ឆ្នាំ ២០២១ របស់អាស៊ាន ក្នុងការរឹតបន្តឹងការចូលរួមរបស់មីយ៉ាន់ម៉ា នៅក្នុងកិច្ចប្រជុំអាស៊ានកម្រិតខ្ពស់ ដោយអនុញ្ញាតតែតំណាងដែលមិននយោបាយប៉ុណ្ណោះ។ មន្ត្រីអាមេរិកាំងមួយរូបបានថ្លែងបន្ថែមដោយមិនបញ្ចេញឈ្មោះថា របបយោធាមីយ៉ាន់ម៉ាបានបរាជ័យក្នុងការធ្វើឱ្យមានការវិវឌ្ឍន៍ដ៏មានអត្ថន័យលើកិច្ចព្រមព្រៀងប្រាំចំណុចរបស់អាស៊ាន ហើយអាមេរិកគាំទ្រកិច្ចខិតខំប្រឹងប្រែងរបស់អាស៊ាន ក្នុងការធ្វើឱ្យរបបនេះទទួលខុសត្រូវ។ មន្ត្រីរូបនោះបានបន្ថែមថា៖ ៕